**Nytårstale, PALLE JERIMIASSEN**

Godt nytår alle seere, jeg håber, at I er kommet godt ind i det nye år.

Det er kommunalbestyrelsens ønske at skabe en befolkning i udvikling, som er trygge og som udnytter forskelligheden. En befolkning, som har plads til hinanden og som er selvforsørgende.

Den nye kommunalbestyrelse, der efter valget til kommunalbestyrelsen i april 2021 blev dannet, har påbegyndt arbejdet med at virkeliggøre det mål der blev sat.

I år har kommunalbestyrelsen i budget 2022 for første gang i historien budgetteret med indtægter på over 1 milliarder kroner.

Resultatet er ikke en tilfældighed. Dette er opnået ved kommunalbestyrelsens ihærdige arbejde med at danne rammer for erhvervslivets muligheder.

Kommunalbestyrelsen er stolte af dette resultat, og jeg takker borgerne, erhvervsdrivende samt alle borgere med forskelligt arbejde for deres indsats og som tilegner sig egenskaber i forhold til udviklingen, og som hver eneste dag kommer tidligt op og har travlt med udviklingen.

Det er tilfredsstillende, at kommunens indtægter stiger hvert eneste år, men der er en anden side, desværre stiger vores drift omkostninger også. At holde driftsomkostningerne nede og nedbringe dem er et vigtigt arbejde i kommunalbestyrelsen.

Som kommune er vi i økonomisk udvikling og befolkningstallet stiger.

Selv om vi er ramt af coronapandemien stiger vores indtægter hvert år, og det er dejligt, at antallet af vores borgere stiger. Fra 1. januar 2019 er befolkningstallet steget med næsten 400. Arbejdsstyrken er også steget med ca. 250 personer.

**Den kommende lufthavn**

Det er nødvendigt at forberede sig på den kommende lufthavn i forhold til udviklingen i vores kommune, især i takt med stigende udefrakommende interesse for vores kommune.

I forbindelse med den kommende lufthavn er der mange projekter i gang for tiden.

Der afholdes iværksætter kursus blandt borgerne flere steder i vores kommune. Det skal påregnes at forberedelserne i det kommende vil blive øget.

Lufthavnen i sig selv er kun asfalt, og lufthavnen alene skaber ikke turister og andre virksomheder. Mange af os vil have kontakt til udefrakommende firmaer, som servicerer lufthavnen på forskellige måder. Kommunalbestyrelsen vil sætte rammer for disse til gavn for alle.

Håndgribelige forberedelser er igangsat, for eksempel er der fra i år afsat midler til anlæggelse af en lufthavnsvej. Samtidig vil stier inde i byen blive udbedret.

By udvidelsesplanen er klar, grundlæggende 10 års plan er også klar.

Vi har også besluttet at starte byudviklingsplan for Uummannaq i år.

Jeg er ikke i tvivl om, at den kommende lufthavn yderligere vil styrke vores kommune. Spørgsmålet er hvor godt forberedte vi er på at udnytte muligheden. Hjulene, der drejer hurtigt rundt, vil dreje endnu hurtigere til gavn for alle borgere i vores land.

**Anlæg**

At fordeling af anlægsprojekter i vores kommune fra og med 2023 baseres på stedlige antal indbyggere blev godkendt af kommunalbestyrelsen. Fordelingsformen vil blive behandlet under seminar i år.

Eksempel:

Ser man på anlægsprojekter i Upernavik og dets bygder og der for hele kommunen er bevilget 100 millioner, så vil der til Upernavik og bygderne i området blive bevilget kr. 25 millioner. Spredes det til en periode på 10 år, vil det sikres bevillinger på kr. 250 millioner til anlægsprojekter i området.

Virksomheder i Upernavik området kan hvert år regne med anlægsprojekter til en værdi på minimum 25 millioner og vil derfor have ressourcer til at konsolidere sig.

Og folkevalgte i området vil for de kommende år selv foretage prioritering af anlægsprojekter uden at spørge Ilulissat først som det er sædvane at udtrykke det.

Økonomien i vores kommune er i vækst, og man skal regne med, at bevilgede midler til anlægsprojekter også vil stige hvert år.

Vores budget er på over 1 milliard kroner, hvoraf 104 millioner er til anlægsprojekter.

Ud over igangværende anlægsprojekter vil jeg nævne nogle få eksempler på nye anlægsprojekter.

En lærerbolig, Qeqertaq

To lærerboliger, Saattut

Ny skole i Innaarsuit

Ny skole i Ukkusissat, nyt Fritidshjem

Ny børneinstitution, Ilulissat,

Byggemodning nord for Upernavik, vest for Uummannaq

Nyt aktivitetshus til børn og unge, Kullorsuaq

Alderdomshjemmet i Ilulissat

Mobil asfaltfabrik i Uummannaq

Kunstgræsfodboldsbaner i Qaanaaq og Ikerasak

Affaldsknuser i Uummannaq

Ungdomsboliger i Upernavik

Renovering af Ihaariaq indgang i Qaanaaq

Uddeling af anlæg kan ses på Kommunens hjemmeside

Ser man på områderne i kommunen har ønskerne en værdi på 609.760.000 kr., vi har derfor mange opgaver.

**Fiskeriet**

Fiskeriet er kommunens hjerte og er centralt i borgernes liv og erhverv.

Derfor finder kommunalbestyrelsen det vigtigt, at fiskeriet drives bæredygtigt og vedvarende med tanke på vores efterkommere.

Fiskerikommissionens anbefalinger er fremlagt. Det er yderst nødvendig, at vi som kommune deltager i det politiske arbejde om anbefalingerne.

Berørte udvalg skal have indgående kendskab til fiskerikommissionens anbefalinger med det formål at foretage vurdering af, hvilke konsekvenser det vil have for vores kommune ved for eksempel ved at afdække fordele og svagheder.

**Forvaltningen for familier**

Den økonomiske vækst og udvikling på anlægsområdet er kun nogle få af vores opgaver i kommunen.

På personområdet er omsorg af borgere i vores kommune en af de vigtigste opgaver.

Avannaata Kommunia deltager i samarbejdet mellem Grønland og Danmark om styrkelse og udvikling på socialområdet.

Der er sket stor fremskridt på forskellige niveauer i vores socialarbejde på børn og unge området.

Behandling af sager er gjort lettere og hurtigere.

På socialområdet har personalet udviklet deres kompetencer og er undervist i planlægning af projekter.

Mange børnefamilier i byer og bygder har været i familiebehandling. Som følge heraf følger børn mere med i undervisningen i skolen.

Der er ligeledes også i vores kommune inden for socialområdet rejsehold, som følge af deres rejser rundt i byerne støtter personalet på stederne.

I Forvaltningen for Familie har kommunalbestyrelsen ansat en, der kan afholde samtaler, når der begås selvmord og som derudover skal varetage forebyggende arbejde, da behovet har været omfattende i det seneste år.

Udover nævnte initiativer har kommunalbestyrelsen ekstraordinært bevilget 3 millioner kr. til forebyggelsesarbejde.

Selv om forholdende for borgerne i dag er forbedret, har vi stadig mange udfordringer.

**Folkeskolen**

For at bane vejen for sund voksen liv, er udviklingen af folkeskolen meget vigtig.

I slutningen af 2021 er forsyning af børn og lærere i folkeskolen med IPads forskellige steder i vores kommune fuldført.

Det er dejligt at høre at resultaterne i trintest er forbedret i 2021.

Vi er alle glade for, at karaktererne opnået af børn er forbedret. Og vi håber, at resultaterne vil blive endnu bedre, når fjernundervisningen er mere stabilt - som for eksempel fjernundervisning fra byer til bygder er blevet bedre.

Vi skal gøre vores bedste for at forbedre opnåede resultater samt at nedbringe antallet af elever, der ikke kommer videre i uddannelsesforløbet.

Det er vigtigt for samfundet at flere unge tager en uddannelse. Vi mangler personale i flere virksomheder, og flere virksomheder mangler uddannede folk, som er egnede.

**Renovation**

Forbedring af affaldshåndtering i vores kommune er selvfølgelig en af vores opgaver.

Til veje, modtagerstationer og andre nødvendige materiale i forbindelse med affaldshåndtering i bygderne har vi budgetteret udgifterne til over 100 millioner kr.

Det er mange penge, men hvis vi skal forbedre renovationsforholdende, er vi nødt til at finansiere det.

Naalakkersuisut spørger til, om vi ikke kan være medlem af ESANI A/S igen, og vi er ved at vurdere det for øjeblikket,

Men hvis vi igen skal være medlemmer forlanger vi, at man fra Naalakkersuisuits side medfinansierer udgifterne ligesom de har gjort der for andre kommuner.

**Vi har i år haft en prominent uforglemmelig gæst**

Hendes Majestæt dronning Margrethe gæstede Ilulissat i løbet af efteråret for at være med til åbningen af Isfordscentret.

Vores borgere var meget begejstrede over Majestætens besøg og deltagelse af journalister fra mange andre lande er en godt branding af vores kommune.

Åbningen foregik på en højtidlig måde, og i den forbindelse vil jeg takke medinvestorer i anlæggelse og bygningen af Isfjordscentret. Man kan være sikker på, at huset vil være med til at tiltrække turister.

**Opfordring til vaccine**

Corona tager stadig meget plads, og den varer ved nogle steder, som giver os frustrationer.

ICC´s konference som ellers er planlagt til afholdelse i 2022 er udsat til 2023 på grund af corona.

Jeg vil igen opfordre alle borgere i Avannaata Kommunia til at lade sig vaccinere.

**Afslutning**

Vi skal som befolkning blive ved med at støtte hinanden. Lad os høre og støtte hinanden i den tid, hvor vi føler magtesløshed.

Jeg ved, at man ved håb og ihærdighed kan opnå resultater.

Jeg ser det hver dag og får det bekræftet

Ved personlig samtale med folk bliver jeg erindret om, at uanset hvor vi er, er vi alle i besiddelse af håb og ihærdighed.

Spørgsmålet er, hvordan vi udnytter muligheden selv.

Som samfundet ønsker vi bedre velstand samt service.

Vi vil høres og have medindflydelse.

Tag livets udfordringer med utrættelighed og ved at tro på dig selv, ved selv at tage initiativ.

Vi har i Avannaata Kommunia et fælles ansvar for at danne grundlag for stabil drift, og på vegne af kommunalbestyrelsen glæder jeg mig til at samarbejde med jer.

Jeg håber, at det nye år vil bringe sundhed, velstand og lykke for os alle sammen.

På vegne af Kommunalbestyrelsen ønsker jeg jer et godt nytår.

Tak.